Document ID: 32003R2235

Ir-Regolament tal-kummissjoni (KE) Nru 2235/2003
tat-23 ta’ Diċembru 2003
li jistabbilixxi regoli komuni għall-applikazzjoni tar-Regolamenti tal-Kunsill (KE) Nru 1782/2003 u (KE) Nru 1868/94 dwar il-lamtu mill-patata
IL-KUMMISSJONI TAL- KOMUNITAJIET EWROPEJ
Wara li kkunsidrat it-Trattat li jistabilixxi il-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi ta’ appoġġ dirett taħt il-politika agrikola komuni u li jistabilixxi ċertu skemi ta’ appoġġ għall-bdiewa u jemenda Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 and (KE) Nru 2529/2001 [1], u b’mod partikolari l-Artikolu 145(c) tiegħu,
Wara li kkunsidrat Regolament tal-Kunsill (KE) Nru 1868/94 tas-27 ta’ Lulju 1994 li jistabbilixxi sistema ta’ kwoti li għandha x’taqsam mal-produzzjoni tal-lamtu mill-patata [2], u b’mod partikolari l-Artikolu 8 tiegħu,
Billi:
(1) Kapitolu 6 ta’ Titolu IV ta’ Regolament (KE) Nru 1782/2003 jipprovdi għal għajnuna għall-bdiewa li jipproduċu patata maħsuba għall-manifattura tal-lamtu mill-patata. Skond l-Artikolu 93 ta’ dak ir-Regolament, l-ammont tal-ħlas japplika għall-kwantità ta’ patata meħtieġa biex issir tunnellata ta’ lamtu.
(2) l-Artikolu 4a ta’ Regolament (KE) Nru 1868/94 jaħseb għall-prezz minimu tal-patata maħsuba għall-manifattura tal-lamtu mill-patata. Dan il-prezz għandu jkun aġġustat skond il-kontenut ta’ lamtu fil-patata. L-Artikolu 5 ta’ dak ir-Regolament jaħseb għal premium li għandu jitħallas lill-impriżi li jipproduċu lamtu mill-patata għall-kwantità ta’ lamtu mill-patata prodott.
(3) Huwa meħtieġ li jiġu stabbiliti regoli komuni biex jiġi determinat il-piż tal-patata u l-ħlas ta’ għajnuna għal patata tal-lamtu, il-prezz minimu, u l-premium li għandu x’jaqsam mal-kontenut ta’ lamtu mill-patata.
(4) Il-miżuri previsti f’dan ir-Regolament jaqblu ma’ l-opinjonijiet tal-Kumitat ta’ Ġestjoni għal Ħlasijiet Diretti u l-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Għall-għanijiet ta’ l-Artikoli 93 u 94 ta’ Regolamenti (KE) Nru 1782/2003 u ta’ l-Artikoli 4a u 5 ta’ Regolament (KE) Nru 1868/94, il-piż tal-patata għandu jkun determinat skond l-Anness I għal dan ir-Regolament.
Il-ħlasijiet tal-għajnuna għall-patata tal-lamtu pevisti fl-Artikolu 93 ta’ Regolament (KE) Nru 1782/2003, il-prezz minimu u l-premium li għandu x’jaqsam mal-kontenut ta’ lamtu tal-patata previst f’L-Artikoli 4a u 5 ta’ Regolament (KE) Nru 1868/94 għandhom ikunu kif imniżżel f’L-Anness II ta’ dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali ta’ l-Unjon Ewropea.
Għandu jibda jgħodd mis-sena ta’ marketing 2004/05.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 23 Diċembru 2003.

Labels: 17
19
5
6